AIŠKINAMASIS RAŠTAS

Dėl valstybei nuosavybės teise priklausančio turto

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – pripažinti nereikalingu valstybės (valstybės perduotos savivaldybėms) funkcijos vykdymui valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą nekilnojamąjį turtą – 2/5 pastato - garažo (patalpos indeksas G-4; plotas 57,69 kv. m), esantį Molėtų r. sav., Molėtų m., Melioratorių g. 8H ir sutikti perduoti jį valstybės įmonei Turto bankui patikėjimo teise valdyti.

1. Siūlomos teisinio reguliavimo nuostatos:

Pripažinti valstybės turtą nereikalingu valstybės (valstybės perduotos savivaldybėms) funkcijoms vykdyti ir sutikti perduoti valstybės įmonei Turto bankui.

1. Laukiami rezultatai:

Sutikus perduoti valstybės turtą valstybės įmonei Turto bankui turtas bus tinkamai apskaitytas ir panaudotas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Utenos apskrities viršininko administracija, vadovaudamasi Lietuvos Respublikos Vyriausybės 2002 m. lapkričio 27 d. nutarimu Nr. 1856 „Dėl turto perdavimo“, 2002 m. gruodžio 4 d. Turto perdavimo ir priėmimo aktu Nr. 9, perdavė Molėtų rajono savivaldybei valdyti ir naudoti patikėjimo teise valstybei nuosavybės teise priklausantį turtą - garažą (unikalus Nr. 6296-9001-1103), esantį Molėtų r. sav., Molėtų m., Melioratorių g. 8H. Šiuo metu turtas nenaudojamas, todėl Molėtų rajono savivaldybės turto pripažinimo nereikalingu arba netinkamu (negalimu) naudoti komisijos 2021 m. balandžio 20 d. daiktų apžiūros pažyma Nr. T21-13 pripažintas nereikalingu valstybės (valstybės perduotos savivaldybėms) funkcijoms vykdyti ir pateiktas siūlymas tarybai dėl turto naudojimo. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 2 dalis reglamentuoja, kad jei valstybės turtas tapo nereikalingu funkcijoms vykdyti, turi būti perduotas patikėjimo teise valdyti centralizuotai valdomo valstybės turto valdytojui. Tuo tikslu paruoštas sprendimo projektas, kuriuo valstybės turtas pripažįstamas nereikalingu ir sutikimas perduoti valstybės įmonei Turto bankui